Buhari ya bayar da umurnin soke wasu ma'aikatu da hukumomin gwamnati
Rahoton Oronsanye: Buhari ya bayar da umurnin soke wasu ma'aikatu da hukumomin gwamnati
25 days ago 14108 views by Aminu Ibrahim
Shugaban Kasa Muhammadu Buhari ya amince da aiwatar da shawarwarin da kwamitin shugaban kasa a kan yi wa hukumomi da ma'aikatun gwamnatin tarayya garambawul a lokacin mulkin Goodluck Jonathan ta bayar.
Rahoton da ake yi wa lakabi da rahoton Oransaye mai shafi 800 ya bayar da shawarar soke wasu hukumomi tare da gwamutsa wasu ma'aikatun gwamnati 102.
Ministan Kudi, Zainab Ahmed, a ranar Laraba a Channels TV ta ce Shugaban kasa ya amince da aiwatar da shawarwarin da ke rahoton kuma an mika rahoton ga shugaban ma'aikatan gwamnatin tarayya.
Rahoton Oronsanye: Buhari ya bayar da umurnin soke wasu maaitaku da gwamutsa wasu
DUBA WANNAN: COVID-19: El-Rufai ya bada sharudda 3 na sassauta doka a jihar Kaduna
Ahmed ta ce, "Shugaban kasa ya amince gwamnatinsa ta aiwatar da shawarwarin da ke cikin rahoton Oransanye."
"Kwamitin ta yi nazarin hukumomin gwamnati ta kuma bayar da shawarwarin rage adadin su wanda hakan na nufin za a gwamutsa wasu hukumomi da ma'aikatun.
"Wannan rahoton ya dade a ajiye amma ba a aiwatar da shawarwarin da ke cikin sa ba amma yanzu shugaban kasa ya amince da shi kuma mun aike da sakon shugaban kasar ga ofishoshin da za su dauki mataki a kai suna ofishin sakataren gwamnatin tarayya da na shugaban ma'aikatan tarayya."
Tsohon shugaban ma'aiktan gwamnatin tarayya, Stephen Oransaye ne ya jagoranci kwamitin da tsohon shugaban kasa Goodluck Jonathan ya kafa domin gano hanyoyin inganta aikin gwamnati.
A lokacin, kwamitin mai mambobi bakwai ta ce "kafa hukumomi, ma'aikatu da cibiyoyi na bukatar kudi a mutane da za suyi aiki a wuraren" kuma ta bada shawarar gwamnati ta mayar da hankali wurin inganta kalilan da ake da su su inganta ayyukansu.
6 hours ago 268101 views
3 hours ago 13260 views
6 hours ago 17551 views
an hour ago 45876 views
2 hours ago 13432 views
23 minutes ago 2610 views
11 hours ago 61758 views
An yi wa Gwamna Matawalle wankin babban bargo kan siya wa kwamishinoni manyan motocin alfarma